b'\n_START_ARTICLE_\nPing (ra\xc4\x8dunalni\xc5\xa1tvo)\n_START_PARAGRAPH_\nPing (ang. Ping) je orodje za nadzorovanje kakovosti ra\xc4\x8dunalni\xc5\xa1kega omre\xc5\xbeja. Uporablja se za testiranje razpolo\xc5\xbeljivosti ciljnega ra\xc4\x8dunalnika na IP (Internet Protocol) oziroma omre\xc5\xbeni plasti po OSI modelu in za merjenje \xc4\x8dasa, potrebnega za povratno sporo\xc4\x8dilo, poslano iz gostitelja na ciljni ra\xc4\x8dunalnik. Ime izhaja iz terminologije aktivnega sonarja, ki po\xc5\xa1lje impulz zvoka in poslu\xc5\xa1a za odmevom.\n_START_SECTION_\nZgodovina\n_START_PARAGRAPH_\nPing je orodje, ki ga je Michael John Muuss razvil decembra 1983, kot sredstvo za re\xc5\xa1evanje problemov v ra\xc4\x8dunalni\xc5\xa1kih omre\xc5\xbejih. Navdihnil ga je komentar David Millsa o uporabi echo paketov za diagnosticiranje in merjenje IP omre\xc5\xbeja. Muuss je orodje poimenoval po zvoku, ki ga naredi sonar, saj je metodologija delovanja orodja podobna uporabi aktivnega sonarja._NEWLINE_RFC 1122 dolo\xc4\x8da, da mora vsak gostitelj (host), ki sprejme zahtevo odmeva, poslati odmev v zameno. Danes omre\xc5\xbeni administratorji zaradi zmotnega prepri\xc4\x8danja, da predstavljajo ranljivost, tak\xc5\xa1ne zahtevke pogosto zavra\xc4\x8dajo na po\xc5\xbearnih zidovih.'